D'entre les sis canditadures, l'Ajuntament de Tiana, l'associació Nutrició sense Fronteres, l'empresa de càtering Campos Estela, de Rubí, i la Fira Internacional de Barcelona van aconseguir situar-se en la fase final del Premi, amb projectes relacionats amb la prevenció de residus.
Totes les iniciatives escollides aporten idees a empreses o institucions educatives o centres de recerca per promoure un canvi conceptual en la seva forma d'actuar per reduir el malbaratament alimentari, fomentar estratègies d'ecodisseny de producte i d'empaquetament, allargament de la vida útil dels seus productes o envasos i fomentar la cooperació entre els diferents actors.
El compromís del Tiana envers la gestió preventiva dels residus es remunta al 2000 quan, amb caràcter pioner, es va implantar per primera vegada a Catalunya la recollida porta a porta de la matèria orgànica i de la fracció resta, fet que va suposar un canvi radical en la gestió dels residus municipals.
En línia amb el model de gestió preventiva del municipi, el novembre de 2010 Tiana va esdevenir també el primer municipi català en aprovar el Pla local de prevenció de residus.
L'Ajuntament i la Regidoria de Medi Ambient han considerat dur a terme i promoure el Pla de prevenció de residus participant de manera activa en la Setmana Europea de la Prevenció de Residus des del 2008.
Pel que fa a les actuacions de la Setmana d'enguany cal destacar:
"BCN comparteix el menjar" És un projecte d'aprofitament de recursos alimentaris i treball en xarxa que contribueix a reduir la situació de pobresa a la ciutat de Barcelona.
L'objectiu d'aquest projecte és protegir el dret universal a l'alimentació dels ciutadans i ciutadanes de Barcelona en situació de pobresa.
La ciutat de Barcelona, així com moltes altres ciutats del món, presenta en aquests moments una problemàtica creixent associada a la greu crisi econòmica, que incrementa l'atur, l'exclusió social i la manca de recursos en general.
Aquesta situació fa que cada vegada sigui més nombrosa la població demandant de recursos alimentaris.
Paral·lelament, Barcelona és una ciutat oberta al turisme amb un gran nombre d'hotels.
Nutrició Sense Fronteres, conscient d'aquesta situació i amb l'experiència en qüestions nutricionals i de seguretat alimentària que aporta l'equip de professionals que hi col·laboren (dietistes, nutricionistes, metges, veterinaris, farmacèutics, infermers, agrònoms, etc.), ha dissenyat un projecte d'aprofitament de recursos alimentaris i de treball en xarxa.
"BCN comparteix el menjar" vol convertir-se en marca i referència de ciutat sostenible i solidària, d'una ciutat que s'organitza per compartir i optimitzar els seus recursos alimentaris.
El projecte Vespa i Vispa, creat durant aquest curs, pretén difondre la cultura de la bicicleta com a mitjà de transport sostenible i, alhora, posar un exemple davant dels nens i nenes del significat de desmaterialització a través d'una bicicleta feta de peces reciclades.
Campos Estela ha adoptat una bicicleta del projecte BeCiclos, que rescata bicicletes abandonades i, després de passar pel taller mecànic, en possibilita una segona vida fent servir principalment materials donats per sobreproducció.
Amb aquesta activitat es vol difondre que, si fem servir la bicicleta en el dia a dia, fins i tot per arribar a l'escola, aportem el nostre granet de sorra per contribuir a la mobilitat sostenible.
I també transmetem el missatge que fomentar un consum responsable depèn de nosaltres, a través del reciclatge i la reutilització de materials, estris o joguines que formen part de la vida quotidiana dels infants.
Fira de Barcelona, amb el suport de l'Ajuntament de Barcelona i el seu Pla de prevenció de residus, aprofitant les dates coincidents amb la EWWR i l'objectiu de l'Smart City Expo World Congress (SCEWC) de treballar cap a la creació de ciutats eficients, sostenibles i econòmicament viables decideix impulsar la iniciativa Towards 0 waste.
Es tracta d'un projecte pioner per garantir també la màxima sostenibilitat en l'SCEWC, reduir els residus i potenciar la reutilització dels elements un cop finalitzat l'esdeveniment a través d'entitats socials.
Les mesures implantades estan sota el paraigües de tres línies d'acció de gran rellevància que formen part de l'actual estratègia europea basada en l'economia circular i l'ús eficient dels recursos: la desmaterialització, la reutilització i l'allargament de la vida útil dels productes i la reducció del malbaratament alimentari.
A més, també s'han implantat mesures per reforçar la recollida selectiva de l'esdeveniment.
El Premi europeu de prevenció de residus
El Premi europeu de prevenció de residus distingeix iniciatives tenint en compte l'originalitat de la proposta; el caràcter innovador; l'adaptabilitat a altres contextos regionals o locals; la mobilització del públic objectiu i la durada.
L'Agència de Residus de Catalunya (ARC) havia presentat sis candidatures d'entre les activitats organitzades durant la VII Setmana Europea de la Prevenció de Residus.
L'esdeveniment es va celebrar el novembre a 33 regions, gràcies a la participació de 39 organitzadors i amb 12.035 activitats arreu d'Europa.
A Catalunya es van organitzar 926 activitats promogudes per 176 entitats.
Aquesta és una iniciativa que té lloc a Catalunya des de l'any 2009, sota la coordinació de l'ARC i amb el patrocini del Programa LIFE+ de la Comissió Europea.
L'objectiu és organitzar durant una mateixa setmana i arreu d'Europa accions de sensibilització i donar a conèixer estratègies de reducció de residus.
Enguany, la VIII Setmana Europea de la Prevenció de Residus se celebrarà del 19 al 27 de novembre de 2016 i el dia temàtic versarà sobre la prevenció en la generació d'envasos.
Aquest és tema cabdal per a les empreses perquè poden presentar moltes estratègies que ja tenen endegades o superades en aquesta matèria.
Alguns exemples en aquest tema de guanyadors o nominats al Premi europeu han estat:
El director de l'ARC, Tost, a la dreta de la imatge, amb els premiats i finalistes catalans
Per saber-ne més: Mireia Padrós
Sistemes de gestió ambiental, Recollida i tractament de residus, Valorització de materials, Optimització dels processos de tractament de residus